# Església Maradoniana

L'Església Maradoniana és una religió creada per admiradors, seguidors i aficionats de l'exfutbolista argentí Diego Armando Maradona, els quals el consideren el millor jugador de la història. D'altres fonts l'han descrit com una religió paròdica o postmoderna.
L'Església va ser fundada el 30 d'octubre de 1998 (28 des de Maradona) a la ciutat argentina de Rosario. Podria ser considerada com una tipologia de sincretisme o com una religió, dependent de la definició de religió que s'utilitzi. Alejandro Verón, un dels seus fundadors, va expressar: «Tinc una religió racional, que és l'Església Catòlica, i una religió al meu cor, que és Diego Maradona». Els partidaris de l'església Maradoniana, suposadament a totes les parts del món, han de comptar els anys des del naixement de Maradona, el 1960.
L'Església s'ha estès en altres parts del món, com ara Espanya, Itàlia, Alemanya, Regne Unit, Japó, Afganistan, Perú, Brasil, Xile, Mèxic, Uruguai i els Estats Units, entre d'altres, congregant-se en espais oficials. A l'estat espanyol, per exemple, es creu que hi ha més de 9.000 fidels. En 2015 la iglesia contaba con 500 000 seguidores de todo el mundo. Adicionalment, la religió compta amb la seva pròpia Bíblia, anomenada «Yo soy el Diego de la gente» (Jo soc el Déu de la gent, en català). Els fidels també resen el «Diego nuestro».

## Història

La història es remunta al 30 d'octubre de 1998, quan Alonso Rivas Ortiz i Héctor Capomar van fer broma sobre el fet de celebrar el dia del naixement de Diego Armando Maradona. Després d'aquest fet, altres admiradors de l'argentí es van sumar a la idea, entre els quals destaquen Alejandro Verón i Federico Canepa. Aquestes persones van fundar un nou moviment religiós anomenat "Església Maradoniana".
La cronologia maradoniana compta els anys des del naixement de Maradona, el 30 d'octubre de 1960, i els anys es citen amb l'acrònim d.D. (després de Diego). Els maradonians, igual que altres aficionats al futbol, utilitzen el tetragrama D1OS (Déu) per referir-se a Maradona, essent el terme una fusió de la paraula "Déu" i el número 10, dorsal que utilitzava el jugador argentí.

## Síntesis

Tot i que és considerat un déu del futbol pels seus seguidors, la funció del culte periòdic és mantenir vigent la figura de l'exfutbolista, recordar algunes de les seves proeses esportives i el seu llegat.
Tot el culte es desenvolupa al voltant del marc futbolístic, que és un dels esports més populars a l'Argentina i a tota l'Amèrica llatina. El moviment religiós ha estat criticat en diverses ocasions per l'església catòlica i per altres persones en general, tot i que els membres d'aquesta comunitat afirmen que un dels seus objectius és "provocar les emocions generades per Diego Maradona i la passió pel futbol; mostrar a la gent d'avui el què se sent pels esportistes que ens representen", respectant les creences dels altres.

## Els deu manaments

Els deu manaments de l'església són els següents:
* La pilota no es taca, com va dir D10U en el seu homenatge.
* Estimar el futbol sobre totes les coses.
* Declarar el teu amor incondicional a Diego i al bon futbol.
* Defensar la samarreta de l'Argentina, respectant a la gent.
* Difondre els miracles de Diego a tot l'univers.
* Honorar els temples on va predicar i les seves mantes sagrades.
* No proclamar a Diego en nom d'un únic club.
* Predicar els principis de l'església maradoniana.
* Portar Diego com a segon nom i posar-lo al teu fill.
* No ser cabeza de termo y que no se te escape la tortuga (no viure allunyat de la realitat i no ser un inútil).

## Crítica

L'església ha estat molt criticada a conseqüència de la vida plena d'excessos i polèmiques que va viure Maradona durant molts anys de la seva vida. Es considera que una persona amb problemes de drogues "no hauria de ser model de res ni de ningú", ni tampoc aplicar-li l'estatus de déu suprem o divinitat.

## Vegeu també

* Religió paròdica
* Pastafarisme
* Església Baptista de Landover

## Referències

* ↑ Marcello Serra, Universidad Carlos III. Maradona entre la tierra y el cielo. Cuadernos de Información y Comunicación, 2015, vol. 20 13-25, ISSN 1135-7991
* ↑ Manuel Mandianes, 14 de octubre de 2011. Ídolos de la nueva religión, Revista de prensa. Consulta: 11 de octubre de 2016.
* 1 2 Salazar-Sutil, Nicolás «Maradona Inc Performance politics off the pitch» (en anglès). International Journal of Cultural Studies, 11, 4, 01-12-2008, pàg. 441–458. DOI: 10.1177/1367877908096053. ISSN: 1367-8779 [Consulta: 11 octubre 2016].
* ↑ Emilio Herrera Villa, 11 de junio de 2014. D10S existe y es argentino Arxivat 2018-07-25 a Wayback Machine.. On Cuba Magazín. Consulta: 23 de noviembre de 2016.
* ↑ Sebreli, 2012, p. 146.
* ↑ Iglesia Maradoniana festeja cumpleaños de su 'dios'. Terra Networks.
* 1 2 Amarás a Maradona sobre todas las cosas Revista KienyKe. Consulta: 23 de noviembre de 2016.
* 1 2 «MARADONA HECHO D10S». Arxivat de l'original el 2018-07-25. [Consulta: 13 novembre 2016].
* ↑ Alcaide, 2009, p. 106.
* ↑ «La Iglesia de Dios». Arxivat de l'original el 2016-11-14. [Consulta: 13 novembre 2016].
* ↑ Litvin, 2014, p. 61.
* ↑ Welcome To The Church Of Diego Maradona Goal.com. Consulta: 23 de noviembre de 2016.
* ↑ Almudena Rivera, 18 de enero de 2007.Y Dios se hizo carne... Marca. Consulta: 23 de noviembre de 2016.
* ↑ Vidal Bueno, Jorge. Dios es argentino. Nacionalismo cultural argentino y Maradona. Repositorio académico de la Universidad de Chile. Consulta: 11 de octubre de 2016.s
* ↑ Maradona, con religión propia que posee unos 40.000 fieles; cada año festejan el cumpleaños del jugador Portafolio. Consulta: 23 de noviembre de 2016.
* 1 2 3 Raúl Piña, 5 de septiembre de 2004. La Iglesia Maradoniana echa sus raíces en España El Mundo. Consulta: 26 de noviembre de 2016.
* ↑ «Mandamientos y oraciones de la iglesia maradoniana - Archivo Digital de Noticias de Colombia y el Mundo desde 1.990». [Consulta: 11 octubre 2016].
* ↑ Rivera Camino i Molero Ayala, 2012, p. 71.

## Bibliografia

* Alcaide, Francisco. Fútbol, fenómeno de fenómenos. LID Editorial, 2009. ISBN 9788483561812.
* Litvin, Aníbal. 1.000 datos locos del fútbol mundial. V&R Editoras, 2014. ISBN 9789876127769.
* Rivera Camino, Jaime. Marketing y fútbol: el mercado de las pasiones. ESIC Editorial, 2012. ISBN 9788473568500.
* Sebreli, Juan José. Comediantes y mártires. Penguin Random House Grupo Editorial Argentina, 2012. ISBN 9789871786305.

## Enllaços externs

* Última captura de la pàgina web Iglesia Maradoniana Sitio Oficial (actualment desactivada).
* The 'Hand of God' church, Tim Vickery. BBC.
* Los maradonianos festejan su Navidad BBC.
* Church of Maradona celebrates his 48th birthday ESPN.
* An Earthly Realm for a Soccer God. Dan Rosenheck, 3 de noviembre de 2008. The New York Times.